**LĒMUMS**

Liepājā

|  |  |
| --- | --- |
| 2022.gada 17.martā | Nr.81/5  (prot. Nr.5, 2.§) |

Par Liepājas valstspilsētas pašvaldības

pieteikumu 2.atlases kārtai par

Eiropas kultūras galvaspilsētas

nosaukumu 2027.gadā

Ņemot vērā Kultūras ministrijas 2020.gada 4.augustā oficiālajā izdevumā “Latvijas Vēstnesis” izsludināto pieteikumu iesniegšanu Eiropas kultūras galvaspilsētas nosaukuma piešķiršanas 2027.gadam priekšatlasei, ievērojot Ministru kabineta 2020.gada 28.jūlija noteikumus Nr.464 “Kārtība, kādā piešķir Eiropas kultūras galvaspilsētas nosaukumu 2027.gadam”, Liepājas pilsētas domes 2020.gada 15.oktobra lēmumu Nr.505/14 “Par Liepājas pilsētas pieteikuma sagatavošanu Eiropas kultūras galvaspilsētas nosaukuma piešķiršanas 2027.gadam atlasei”, kā arī Kultūras ministrijas 2021.gada 17.augusta vēstuli Nr.3.1-1/1453 Liepājas valstspilsētas pašvaldībai “Par Eiropas kultūras galvaspilsētas nosaukuma 2027.gadam piešķiršanas priekšatlases rezultātiem” un pamatojoties uz likuma “Par pašvaldībām” 21.panta pirmo daļu, izskatot Liepājas valstspilsētas pašvaldības domes pastāvīgās Pilsētas attīstības komitejas 2022.gada 10.marta lēmumu (sēdes protokols Nr.3), pastāvīgās Izglītības, kultūras un sporta komitejas 2022.gada 10.marta lēmumu (sēdes protokols Nr.3) un pastāvīgās Finanšu komitejas 2022.gada 10.marta lēmumu (sēdes protokols Nr.3), Liepājas valstspilsētas pašvaldības dome **nolemj:**

1. Atbalstīt Liepājas valstspilsētas pieteikuma (pielikumā) iesniegšanu Kultūras ministrijā 2.atlases kārtai par Eiropas kultūras galvaspilsētas nosaukumu 2027.gadā.

2. Pilnvarot Liepājas valstspilsētas pašvaldības domes priekšsēdētāju parakstīt lēmuma 1.punktā minēto pieteikumu.

3. Liepājas pilsētas pašvaldības iestādei “Kultūras pārvalde” līdz 2022.gada 4.aprīlim iesniegt pieteikumu Kultūras ministrijā.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Domes priekšsēdētāja birojam, Domes priekšsēdētājam, Domes priekšsēdētāja vietniekam, Finanšu komitejas priekšsēdētājam, Finanšu komitejas priekšsēdētāja vietniekam, Attīstības komitejas priekšsēdētājam, Attīstības komitejas priekšsēdētāja vietniekam, Izglītības, kultūras un sporta komitejas priekšsēdētājam, Izglītības, kultūras un sporta komitejas priekšsēdētāja vietniekam, Izpilddirektora birojam, pašvaldības izpilddirektoram un izpilddirektora vietniekiem, Liepājas pilsētas pašvaldības administrācijas struktūrvienībām, pašvaldības budžeta iestādēm, pašvaldības aģentūrām un kapitālsabiedrībām, Liepājas speciālās ekonomiskās zonas pārvaldei | |